કદાચ આ સીન દેશનાં કેવળ નાનાં નગરમાં જ નહીં, પણ મોટાં શહેરોમાં પણ ભજવાતો હશે. આર. બાલ્કની ‘પૅડ મૅન’માં આપણને કહેવામાં આવે છે કે દેશમાં મહિલાની સંખ્યા આશરે પચાસ લાખ હશે, જેમાંથી માત્ર 12 ટકા જ સૅનિટરી પૅડ વાપરે છે. સ્ત્રીને દર મહિને આવતા પિરિયડ્સ સાથે વર્ષોથી ચાલી આવતી અને રીતરિવાજ, ધર્મના નામે ચલાવાતી સરાસર જૂઠી માન્યતાથી લઈને પૅડ્સ ન વાપરવા માટેનાં વિવિધ કારણની ફિલ્મમાં ચર્ચા કરવામાં આવી છે, જેમાંનું એક છે એની કિંમત. ફિલ્મનો સમયકાળ છેઃ 2001. ત્યારે પૅડના એક પૅકેટની કિંમત હતીઃ પંચાવન રૂપિયા.